Diari Oficial de la Generalitat Valenciana


Sumari del DOGV 4543, del 14-07-2003 (2003/8210)

Informació pública del projecte de reparcel·lació forçosa en l'àmbit del programa d'actuació integrada per al desenvolupament de la unitat d'execució única del sector NRP-1 Benicalap Nord a València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4543

Data del DOGV
:   14-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8210


Organisme emissor
:   Azalea Residencial, SL

Tipus de document
:   Anunci

Informació pública del projecte de reparcel·lació forçosa en l'àmbit del programa d'actuació integrada per al desenvolupament de la unitat d'execució única del sector NRP-1 Benicalap Nord a València. [2003/S8210]
  
Azalea Residencial, SL, d'acord amb l'article 69.3 en relació amb el 48 de la vigent Llei Reguladora de l'Activitat Urbanística 6/1994, de la Generalitat Valenciana, ha formulat un projecte de reparcel·lació forçosa en l'àmbit del sector NRP-1 Benicalap Nord del vigent Pla General de València per al qual ha promogut programa d'actuació integrada, el qual va ser aprovat definitivament per acord de l'Ajuntament de València, de data 18 de juliol de 2000 i adjudicat en favor d'Azalea Residencial, SL, mitjançant acord posterior de data 26 d'octubre de 2001.
  
Mitjançant instància subscrita per Ana Isabel Hernández s'ha presentat, en data de 2 de juliol de 2003, davant l'Ajuntament de València, projecte de reparcel·lació forçosa denominat projecte de reparcel·lació forçosa: PAI Benicalap Nord i ha sigut també protocol·litzat mitjançant acta notarial, autoritzada pel notari Manuel Rueda López, amb oficina a València, carrer de Roger de Llúria, número 28, 1ª.
  
Durant 20 dies hàbils comptadors des de la publicació d'este anunci en el Diari Oficial de la Generalitat Valenciana, qualsevol persona té dret a consultar l'esmentat projecte, ja siga en les dependències municipals o en l'esmentada notaria (en horari de 10.00 a 13.00), en la qual es podrà obtindre a costa seua còpia, total o parcial, de l'acta de protocol·lització d'ells i consultar en l'Ajuntament les actuacions derivades de la documentació depositada en el mateix. Així mateix este termini és hàbil per a la presentació d'al·legacions davant l'Ajuntament i per a formular requeriments a l'urbanitzador per a dirimir controvèrsies respecte de la valoració dels drets.
  
La qual cosa es fa pública perquè se'n prenga coneixement i en compliment del que establix l'article 69 de la vigent Llei Reguladora de l'Activitat Urbanística 6/1994, de la Generalitat Valenciana. Sense perjuí de tot l'anterior, el present anunci val per a notificar als titulars de les següents finques, la identitat i altres dades dels quals resulten ser desconeguts:
  
- Parcel·la inicial número 18 del projecte de reparcel·lació del pla parcial Benicalap Nord:
  
Situació: límit oest de la unitat d'execució única del pla parcial Benicalap Nord, en la confluència entre el carrer Salvador Cerveró i l'avinguda d'Ecuador.
  
Superfície: 55,94 m².
  
Limita: al nord, parcel·la inicial de projecte número 17 propietat de Ciudad Artista Fallero, SA; al sud, avinguda Ecuador; a l'est parcel·la inicial de projecte número 19 propietat d'Urbem SA; a l'oest, avinguda d'Ecuador, número 53.
  
- Parcel·la inicial número 21 del projecte de reparcel·lació del pla parcial Benicalap Nord:
  
Situació: molt pròxima al número 6 del carrer de Salvador Cerveró, en el límit oest de la unitat d'execució única del pla parcial Benicalap Nord.
  
Superfície: 63,29 m².
  
Limita: al nord, carrer de Salvador Cerveró; sud, sèquia; a l'est, parcel·la inicial de projecte número 23 dels germans Fenollar Marín; a l'oest, carrer Salvador Cerveró.
  
Finalment, este anunci val per a notificar als següents titulars cadastrals, el domicili fiscal dels quals no consta:
  
Antonio J. Andrés Malco
  
Cosme Belenguer Gil
  
Federico Mir Lluna
  
Jesús Ricos Torrijos
  
Ricardo Almenar Salay
  
i tot això als efectes del que establix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.